கேள்வி: திருச்சுழி பற்றி நீங்கள் என்ன அறிந்துள்ளீர்கள்?
பதில்: திருச்சுழி (ஆங்கிலம்: Tiruchuli), இந்தியா, தமிழ்நாடு மாநிலத்தின் விருதுநகர் மாவட்டம், திருச்சுழி வட்டம் தலைநகர் ஆகும். இது திருச்சுழி ஊராட்சியில் உள்ளது. இவ்வூர் இராமநாதபுரம் மக்களவைத் தொகுதி தொகுதியைச் சேர்ந்தது. இவ்வூரை உள்ளடக்கிய திருச்சுழி சட்டமன்றத் தொகுதி அண்மைக் காலத்தில் அமைக்கப்பட்ட ஒரு சட்டமன்றத் தொகுதியாகும். திருச்சுழி நகரம் முந்தைய மதுரை மாவட்டம் (சென்னை மாகாணம்) ஒரு பகுதியாக இருந்தது. இந்த ஊர் அருப்புக்கோட்டை கிழக்கே 15 கிலோமீட்டர் தூரத்தில் அமைந்துள்ளது. இந்த ஊர், இரமண மகரிசி அவதரித்த புண்ணியத்தலமாகும். இங்குள்ள திருச்சுழி திருமேனிநாதர் கோயில் (சிவன்), தென்னிந்தியாவில் உள்ள பழம்பெரும் கோயில்களில் ஒன்று. இரமண மகரிசி ஆசிரமம் ஒன்றும் இந்தக் கிராமத்தில் உள்ளது. ODAM (Organisation of Development Action and Maintenance) எனப்பெயர் கொண்ட தன்னார்வ அமைப்பு, திருச்சுழியிலிருந்து செயல்பட்டு வருகிறது. இந்த அமைப்பு, மகளிர் சுயஉதவி குழுக்களை நிர்ணயித்து சேவை புரிகிறது. மேலும் ஊருக்கு வெளியே 7 கிலோமீட்டர் தூரத்தில் 'உயிரி எரிபொருள்' மையத்தை இந்த அமைப்பு நிறுவியுள்ளது.
கேள்வி: திருச்சுழி - மக்கள் வகைப்பாடு குறித்து விரிவாக சொல்லுங்கள்.
பதில்: 2001 இந்திய மக்கள்தொகைக் கணக்கெடுப்பு அடிப்படையில் 7,688 மக்கள் இங்கு வசிக்கின்றார்கள்.http://census2001.tn.nic.in/pca2001.aspx-Rural - Virudhunagar District;Tiruchuli Taluk;tiruchuli Village 2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை இவர்களில் 3,871 ஆண்கள், 3,817 பெண்கள் ஆவார்கள். 1,827 வீடுகளும் உள்ளன.